CELEX: 32017R1846
Language: ro
Date: 2017-10-12 00:00:00
Title: Regulamentul de punere în aplicare (UE) 2017/1846 al Comisiei din 12 octombrie 2017 de modificare a Regulamentului de punere în aplicare (UE) 2017/1272 în ceea ce privește plafoanele bugetare pentru anul 2017 aplicabile anumitor scheme de sprijin direct din Portugalia

13.10.2017   
            
            
               RO
            
            
               Jurnalul Oficial al Uniunii Europene
            
            
               L 264/1
            
         REGULAMENTUL DE PUNERE ÎN APLICARE (UE) 2017/1846 AL COMISIEI
   din 12 octombrie 2017
   de modificare a Regulamentului de punere în aplicare (UE) 2017/1272 în ceea ce privește plafoanele bugetare pentru anul 2017 aplicabile anumitor scheme de sprijin direct din Portugalia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (1), în special articolul 22 alineatul (1) și articolul 42 alineatul (2),
   întrucât:
   
               (1)
            
            
               Regulamentul de punere în aplicare (UE) 2017/1272 al Comisiei (2) a stabilit plafoanele naționale anuale pentru anumite scheme de plăți directe pentru 2017.
            
         
               (2)
            
            
               Regulamentul de punere în aplicare (UE) 2017/1272 stabilește un plafon pentru plata redistributivă acordată în Portugalia, în conformitate cu decizia Portugaliei de a aplica plata redistributivă începând cu anul de cerere 2017. Ulterior, a reieșit că alocarea financiară notificată de Portugalia omitea o parte a cheltuielilor menite a fi acoperite în cadrul schemei respective. Așadar, pentru a se asigura îndeplinirea obiectivului schemei, de sporire a sprijinului pentru primele hectare ale unei exploatații, alocarea financiară pentru plata redistributivă acordată în Portugalia în 2017 ar trebui majorată.
            
         
               (3)
            
            
               Prin urmare, în conformitate cu articolul 22 din Regulamentul (UE) nr. 1307/2013, plafonul pentru schema de plată de bază în Portugalia în 2017 ar trebui redus în consecință.
            
         
               (4)
            
            
               Prin urmare, Regulamentul de punere în aplicare (UE) 2017/1272 ar trebui modificat în consecință.
            
         
               (5)
            
            
               Întrucât modificarea realizată prin prezentul regulament afectează aplicarea Regulamentului de punere în aplicare (UE) 2017/1272, care se aplică de la 1 ianuarie 2017, prezentul regulament ar trebui să se aplice de la aceeași dată.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului privind plățile directe,
            
         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) 2017/1272
   Anexa la Regulamentul de punere în aplicare (UE) 2017/1272 se modifică după cum urmează:
   
               1.
            
            
               la punctul I, rubrica referitoare la Portugalia se înlocuiește cu următorul text:
               
                           „Portugalia
                        
                        
                           267 437 ”;
                        
                     
         
               2.
            
            
               la punctul III, rubrica referitoare la Portugalia se înlocuiește cu următorul text:
               
                           „Portugalia
                        
                        
                           23 050 ”.
                        
                     
         Articolul 2
   Intrarea în vigoare și aplicarea
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică de la 1 ianuarie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 608.
   
      (2)  Regulamentul de punere în aplicare (UE) 2017/1272 al Comisiei din 14 iulie 2017 de stabilire, pentru anul 2017, a plafoanelor bugetare aplicabile anumitor scheme de sprijin direct prevăzute în Regulamentul (UE) nr. 1307/2013 al Parlamentului European și al Consiliului (JO L 184, 15.7.2017, p. 5).